EkBass/fiwiki-20250220-pages-articles huggingface dataset:
VK TsSKA Moskova

MVK TsSKA Moskova on lentopalloseura Moskovasta, Venäjältä. TsSKA on yksi maailman menestyksekkäimpiä lentopallon seurajoukkueita. Kesällä 2009 armeijan johto päätti ettei joukkue osallistu Venäjän liigaan. ==Saavutukset== * Venäjän mestaruus 1994, 1995, 1996 * Neuvostoliiton mestaruus 1949, 1950, 1952-55, 1958, 1960-1962, 1965, 1966, 1970-1983, 1985-1991 * Neuvostoliiton / Venäjän cupin voitto 1953, 1980, 1982, 1984, 1985, 1994 * Mestarien liigan voitto 1960, 1962, 1973-1975, 1977, 1982, 1983, 1986-1989, 1991 * Euroopan supercupin voitto 1987, 1988, 1991http://cskavolley.ru/index.php?option=com_content&task;=blogsection&id;=14&Itemid;=38 ==Lähteet== ==Aiheesta muualla== * Virallinen sivu Tsska Luokka:Moskovan urheilu
Kermasieppo

Kermasieppo (Tregellasia capito) on Australiassa tavattava pensassieppoihin kuuluva varpuslintu. == Koko ja ulkonäkö == Kooltaan kermasieppo on 12-13 cm pitkä. Lajin sukupuolet muistuttavat ulkonäöltään toisiaan. Selkä on lajilla väritykseltään oliivinvihreä ja pää harmaa. Vatsastaan ja rinnastaan lintu on keltainen. Otsa on valkoinen tai oranssiin vivahtava. Nuoret linnut ovat selästään punaruskeita ja vatsastaan vaaleankeltaisia valkoisin viiruin. Valkonaamasieppo (Tregellasia leucops) muistuttaa kermasieppoa, mutta eroaa tästä mustan otsan ja valkoisten silmänympärysten perusteella. == Levinneisyys ja elinympäristö == Kermasieppoa tavataan Australian itärannikolta kahtena erillisenä populaationa. Pohjoisempi populaatio sijaitsee Queenslandin osavaltion koillisrannikolla ja eteläisempi populaatio Uuden Etelä-Walesin osavaltion alueella hieman Kauriin kääntöpiirin pohjoispuolella. Lajin elinympäristöä ovat kosteat eukalyptusmetsät sekä trooppiset ja subtrooppiset sademetsät. Kermasieppo viihtyy erityisesti tiheän kasvillisuuden joukossa. == Ravinto == Kermasiepon ravinto koostuu pääosin hyönteisistä, mutta toisinaan laji syö myös siemeniä. Lintu etsii ruokansa maasta tai puiden keskikerroksista. == Elintavat == Kermasiepot liikkuvat yleensä yksin tai pareittain. Ne ovat hiljaisia ja huomaamattomia lintuja. Lajin pesimäkausi kestää levinneisyysalueen pohjoisosissa heinäkuulta joulukuulle ja etelämpänä syyskuulta joulukuulle. Pesänsä lintu rakentaa pensaaseen ruohoista, sammalesta, juurista ja lehdistä sitoen ne yhteen hämähäkinseitillä. Naaras munii kaksi munaa ja hautoo niitä vajaat kolme viikkoa. Koiras ruokkii hautovaa naarasta ja osallistuu myös kuoriutuneiden poikasten hoitoon. Pesivällä parilla on apuna myös muita kermasieppoja, yleensä koiraita. == Lähteet == Luokka:Pensassiepot
Konsan koulu

Konsan koulu on Raision Ihalassa sijaitseva peruskoulu. Koulu on valmistunut vuonna 1902. Aluksi koulua kutsuttiin Ihalan kouluksi. Konsan koulu on 2-luokkainen koulu, jolla on sama rehtori (Timo Tuusvuori) kuin Ihalan ja Krookilan kouluilla. Konsan koulun 2 luokkaa (1b ja 2b) muodostavat 50 oppilaan ryhmän. Koululla on käytössään 5 huonetta, joista 2 on luokkahuoneita, 1 ryhmätyötila ja 2 eteistä. Koulurakennukseen kuuluu myös opettajan asuinkäytössä oleva yksiö. Koululla on 2 opettajaa, 1 keittäjä ja iltapäiväkerhon henkilökunta. == Lähteet == ==Aiheesta muualla== *Koulun sivu Luokka:Raision peruskoulut
14 Shades of Grey

__NOTOC__ 14 Shades of Grey on yhdysvaltalaisen nu metal -yhtye Staindin neljäs studioalbumi. Se ilmestyi toukokuussa 2003 Josh Abrahamin tuottamana. Se julkaistiin Flip Recordsin ja Elektra Entertainmentin kautta Yhdysvalloissa, Flip Recordsin ja WEA Internationalin kautta muuallaApple.com. Albumilta julkaistiin singleinä kappaleet "Price to Play" (2003), "So Far Away" (2003), "How About You" (2004) ja "Zoe Jane" (2004). Levyllä oleva laulu "Layne" on tehty Alice in Chains -yhtyeen edesmenneen laulajan Layne Staleyn muistoksi. Kappale "Zoe Jane" on nimetty Staindin laulajan Aaron Lewisin tyttären mukaan. 14 Shades of Grey nousi Billboard 200 -listan ykköseksi. == Kappaleet == # # # # # # # # # # # # # # == Kokoonpano == * Aaron Lewis – laulu, rytmikitara * Mike Mushok – soolokitara * Johnny April – basso, taustalaulu * Jon Wysocki – rummut == Arvostelut == * Metacritic: 41/100Metacritic: Reviews for 14 Shades of Grey by Staind * Allmusic: Allmusic review * Alternative Press: * Entertainment Weekly: CEntertainment Weekly: Album review * Imperiumi: 5/10 == Lähteet == Luokka:Vuoden 2003 albumit Luokka:Staindin albumit
Harmaanaaman kirous

__NOTOC__ Harmaanaaman kirous on rap-artisti Solosen heinäkuussa 2009 julkaistu albumi. Albumin julkaisi Yellowmic. Solonen kirjoitti puolet albumin lyriikoista ollessaan vankilassa totaalikieltäytymisen takia. Levyn joidenkin kappaleiden lopussa kuuluu erilaisia vankilakuulutuksia. Kappaleesta "Jostain ei tingitä" on julkaistu musiikkivideo. == Kappaleet == # # # # # # # # # # # # Kappale "Rehellinen rikollinen" sisältää sampleja Tapio Rautavaaran kappaleista "Isoisän olkihattu","Reissumies ja kissa" & "Ontuva Erikson". == Biitit == * X23: 1, 5, 9, 10 * Magysoul: 3 * Aksim: 2, 11 * Eetee: 4, 7 * Clymax: 12 * Maramice: 6 * Kosola: 8 == Arvostelut == * Tuoreet Platat: Tuoreet Platat: Levyarvio == Lähteet == Luokka:Solosen albumit Luokka:X23:n tuottamat albumit Luokka:Aksimin tuottamat albumit Luokka:Vuoden 2009 albumit
Paul van Dyk

Paul van Dyk (oik. Matthias Paul, s. 16. joulukuuta 1971 Eisenhüttenstadt, Saksan demokraattinen tasavalta), on saksalainen DJ ja musiikkituottaja. Vuonna 2007 hänen albumeitaan on myyty maailmanlaajuisesti yli 4,5 miljoonaa kappaletta.http://dose.clubzone.com/events/91870/Miami/Paul-Van-Dyk.html ==Diskografia== ===Albumit=== * 45 RPM (1994) * Seven Ways (1996) * Out There and Back (2000) * Reflections (2003) * In Between (2007) * Evolution (2012) ===Singlet=== * My World (1994) * Emergency (1995) * Words (1997) * Forbidden Fruit (1997) * For An Angel (1998) * Another Way/Avenue (1999) * Tell Me Why (The Riddle) (2000) * We Are Alive (2000) * Nothing But You (2003) * Time of Our Lives/Connected (2003) * Crush (2004) * The Other Side (2005) * White Lies (2007) * Let Go (2008) * For An Angel 2009 (2010) * Home (2009) * We are One (2009) * Verano (2012) * Eternity (2012) * The Ocean (2012) * Such A Feeling (2012) * We Are Tonight (2013) ===Miksauskokoelmat=== * Vorsprung Dyk Technik: Remixes 92-98 (1998) * Re-Reflections (2004) * Hands on in Between (2008) == Lähteet == ==Aiheesta muualla== * Paul van Dykin viralliset sivut Luokka:Saksalaiset DJ:t Luokka:Saksalaiset elektronisen musiikin artistit Luokka:Saksalaiset tekno-artistit Luokka:Trance-artistit Luokka:Vuonna 1971 syntyneet Luokka:Elävät henkilöt
Elmira

Elmira voi tarkoittaa seuraavia paikkoja: * Elmira (Ontario), kylä Ontariossa, Kanadassa. * Elmira (Prinssi Edwardin saari), kylä Prinssi Edwardin saarella, Kanadassa. * Elmira (Kalifornia), väestönlaskenta-alue Kaliforniassa, Yhdysvalloissa. * Elmira (Indiana), kylä Indianassa, Yhdysvalloissa. * Elmira (Missouri), kunta ja kylä Missourissa, Yhdysvalloissa. * Elmira (New York), kaupunki Yhdysvalloissa, New Yorkin osavaltiossa. * Elmira (Oregon), kylä Oregonissa, Yhdysvalloissa. * Elmira (Michigan), kaupunki Michiganissa, Yhdysvalloissa. * Elmira Township, township Illinois'ssa * Elmira Township, township Michiganissa * Elmira Township, township Minnesotassa
Lasse Friman

Lasse Antero Friman (s. 3. marraskuuta 1954 Helsinki) on suomalainen nyrkkeilijä. Friman edusti Suomea Montréalin 1976 olympialaisissa alle 63,5 kilon sarjassa. Hän hävisi ja karsiutui heti ensimmäisellä kierroksella. MM- kilpailuissa 1982 hän otteli alle 67 kilon sarjassa ja hävisi jälleen ensimmäisellä kierroksella. Hän voitti Pohjoismaiden mestaruuden vuosina 1976 (alle 63,5 kg) ja 1982 (67 kg) sekä samoina vuosina myös Suomen mestaruuden. Friman edusti Suomessa seuratasolla Tampereen Nyrkki-Miehiä ja Tampereen Voimailuseuraa. Hänellä on pituutta 181 senttimetriä. Friman muutti vuonna 1976 töiden perässä Ruotsiin. Hän osallistui myös Ruotsin- mestaruuskilpailuihin ja voitti Ruotsin-mestaruuden vuosina 1979 ja 1980. Jälkimmäisellä kerralla hänen loppuotteluvastustajansa oli suomalaissyntyinen Vesa Koskela. Ruotsissa hän edusti seuroja BK Örnen, IF Linnéa ja Puma IF. == Lähteet == * ===Viitteet=== Luokka:Suomalaiset nyrkkeilijät Luokka:Vuonna 1954 syntyneet Luokka:Elävät henkilöt
Jorma Taipale

Jorma Kalevi Taipale (s. 15. huhtikuuta 1949 Helsinki) on suomalainen nyrkkeilijä. Taipale edusti Suomea Montréalin 1976 olympialaisissa alle 75 kilon sarjassa. Hän hävisi ja karsiutui heti ensimmäisellä kierroksella. Hän voitti Pohjoismaiden mestaruuden vuonna 1975. Taipale edusti seuratasolla Helsingin Jyryä. Hän voitti Suomen mestaruuden vuosina 1973 ja 1975 sekä saavutti SM-hopeaa vuonna 1970 ja SM-pronssia vuonna 1971. Hän voitti useita TUL:n mestaruuksia. Nuorten Suomen mestaruuden hän voitti vuonna 1968. Hänellä on pituutta 183 senttimetriä. == Lähteet == * Luokka:Suomalaiset nyrkkeilijät Luokka:Vuonna 1949 syntyneet Luokka:Elävät henkilöt
Heinis

Heinis (oikealta nimeltään Nico Salonen,http://www.discogs.com/artist/Heinis s. 29. syyskuuta 1985http://www.basso.fi/kayttaja/heinis, aikaisemmin Heinähattu) on suomalainen Yellowmic-levy-yhtiölle levyttävä rap-artisti. == Ura == Heinis julkaisi esikoisalbuminsa Tilapäinen taideteos 10. kesäkuuta 2005 Yellowmic Recordsin kautta. Vuonna 2007 Heinis oli mukana Adihasla CD/DVD -julkaisulla. Seuraavana vuoden syksynä julkaistiin hänen toinen studioalbuminsa Säätöpossu. Sekin Yellowmic Recordsin kautta. Heinis julkaisi Vuos10nen-nimisen yhteisalbumin Ezkin kanssa 1. joulukuuta 2010. Tämänkin albumin julkaisi Yellowmic Records. Heiniksen kolmas sooloalbumi Tarantino julkaistiin joulukuussa 2011. Heinis julkaisi Eläin-yhteisalbumin Ezkin kanssa maaliskuussa 2014. #HASLA Levy yhteistyössä Adi L Haslan Kanssa 2015 ja ENTROPIA soolo 2015. Työn alla 2016 tuleva Heinis & SLS : LOHIKÄÄRME Levy, Heinis & EZK : TBA & Soolo 100Km Ylös. == Diskografia == ===Albumit=== * Jotain uutta, vanhaa ja lainattuu (2004) * Tilapäinen taideteos (2005) * Säätöpossu (2008) * Vuos10nen (Heinis & Ezk, 2010) * Tarantino (2011) * Eläin (Heinis & Ezk, 2014) * #HASLA (Adi L Hasla & Heinis, 2015) * ENTROPIA ( 2015 ) * KLAUDI - Mixtape (2016) (pbh001) * LOHIKÄÄRME ( Heinis & Silmälappu Steve ) (2016) (pbh002) ===Vierailijana=== Artisti Kappale Albumilta Muut vierailijat Vuosi Pyhimys "Tuote" Pyhimysteeri? The Pink Album 2005 Heikki Kuula & Voli "Varo rahaa" Wordcup 2006 Heikki Kuula "Arjen sankarit" PLLP 2008 Pauli P "Myrkyt" Lempimusaa NukkuMatti 2012 Adi L Hasla "Lauta" Adi Life Mixtape 2014 Likanen Etelä "Kerro miten se menee" Kirkkonummi LP Köyhä Jonne & Sairas † 2014 ===Kokoelmilla=== * Adihasla OST (2007) * Syvällä pelissä - Kokoelma vol. 1 (2008) * Parasta buddhaa (GBR, 2010) * Parasta buddhaa 2 (GBR, 2012) * ÄÄNITYS : Likanen Etelä: Kirkkonummi LP ( 2015 ) (PBH STUDIO) * ÄÄNITYS / VASTAAVA TUOTTAJA : Napo : Napojen Välista ( 2015 - 16 ) (PBH STUDIO) * ÄÄNITYS / VASTAAVA TUOTTAJA : Oskari Olematon ( 2015 ) (PBH STUDIO) == Lähteet == == Aiheesta muualla == * * http://www.soundcloud.com/heinis * http://katintavara.fi/heinis Luokka:Suomalaiset hip hop -artistit Luokka:Vuonna 1985 syntyneet Luokka:Elävät henkilöt
Pekka Ruokola

Pekka Pauli Vihtori Ruokola (s. 10. helmikuuta 1951 Koskenpää) on entinen suomalainen nyrkkeilijä. Ruokola edusti Suomea Montréalin 1976 olympialaisissa raskaassa sarjassa. Hän selviytyi suoraan kolmannelle kierrokselle, jossa hävisi ensimmäisessä erässä tyrmäyksellä olympiavoittaja Teófilo Stevensonille.Pekka Ruokola Sports Reference LLC Pekka Ruokola aloitti nyrkkeilyn 13-vuotiaana ja osallistui ensimmäisiin kilpailuihinsa alle 50 kiloisena vuonna 1966 Suomen Suurkisoissa Helsingissä. Näissä kisoissa hän sijoittui toiseksi. Hän lopetti välillä nyrkkeilyn, muta palasi armeijavuotensa jälkeen kehään saavuttaen ensimmäisen Suomen mestaruutensa vuonna 1974. Montrealin olympialaisten jälkeen hän jatkoi vielä nyrkkeilijänä voittaen vuoden 1978 Tammer-turnauksen loppuottelussa Ruotsin Anders Eklundin, tulevan ammattilaisten raskaansarjan Euroopan mestarin. Viimeinen kilpailuvuosi oli vuosi 1982, jolloin hän voitti viimeisen Suomen mestaruutensa ja poliisien nyrkkeilyn raskaansarjan Euroopan mestaruuden Lontoossa. Ruokola edusti seuratasolla Vilppulan Veikkoja, Mäntän Urheilijoita ja Tampereen Voimailuseuraa. Hän voitti Suomen mestaruuden vuosina 1974, 1976, 1977, 1978, 1979 ja 1982. Pekka Ruokola on pituudeltaan 189-senttinen ja ammatiltaan poliisi. Aktiiviuransa jälkeen hän on toiminut nyrkkeilyn kehä- ja arvostelutuomarina. Hänen poikansa Juha Ruokola on myös menestynyt nyrkkeilijänä. == Lähteet == * === Viitteet === Luokka:Suomalaiset nyrkkeilijät Luokka:Suomalaiset nyrkkeilytuomarit Luokka:Suomalaiset poliisit Luokka:Vuonna 1951 syntyneet Luokka:Elävät henkilöt
Naisten Bandyliiga

Naisten Bandyliiga on naisten jääpallon korkein sarjataso Suomessa. Sen järjestää Suomen Jääpalloliitto. Sarjan voittaja on naisten jääpallon Suomen- mestari. Naisten SM-sarja käynnistyi vuonna 1979. Kaudesta 2021-2022 alkaen sarja tunnetaan nimellä Naisten Bandyliiga.http://www.finbandy.fi/fi/2021/05/suomen-jaapalloliiton-sarjat- uudistuvat/ Wiipurin Sudet on hallitseva Suomen mestari.https://www.finbandy.fi/fi/wiipurin-sudet-palasi-kultakantaan/ == Luettelo jääpallon naisten SM-mitalisteista == Vuosi Mestari Hopeaa Pronssia 1979 Veitsiluodon Vastus Jäähonka Oulun Luistinseura 1980 Veitsiluodon Vastus Lauttasaaren Pyrintö Oulun Luistinseura 1981 Lauttasaaren Pyrintö Veitsiluodon Vastus Oulun Luistinseura 1982 Oulun Luistinseura Lauttasaaren Pyrintö Veitsiluodon Vastus 1983 Oulun Luistinseura Veitsiluodon Vastus Jyväskylän Seudun Palloseura 1984 Lauttasaaren Pyrintö Veitsiluodon Vastus Oulun Luistinseura 1985 Jyväskylän Seudun Palloseura Veitsiluodon Vastus Botnia-69 1986 HIFK Oulun Luistinseura Jyväskylän Seudun Palloseura 1987 HIFK Oulun Luistinseura Jyväskylän Seudun Palloseura 1988 Oulun Luistinseura HIFK Jyväskylän Seudun Palloseura 1989 Jyväskylän Seudun Palloseura Oulun Luistinseura HIFK 1990 Jyväskylän Seudun Palloseura Oulun Luistinseura HIFK 1991 Jyväskylän Seudun Palloseura Oulun Luistinseura Veitsiluodon Vastus 1992 Jyväskylän Seudun Palloseura Veitsiluodon Vastus Oulun Luistinseura 1993–2005 Ei pelattu 2006 Botnia-69 HIFK Mikkelin Kampparit 2007 Botnia-69 Veitsiluodon Vastus Lappeenrannan Veiterä 2008 Botnia-69 Lappeenrannan Veiterä Tornion Palloveikot 2009 Botnia-69 Tornion Palloveikot Lappeenrannan Veiterä 2010 Tornion Palloveikot HIFK Veitsiluodon Vastus 2011 HIFK Oulun Luistinseura Lappeenrannan Veiterä 2012 Lappeenrannan Veiterä HIFK Veitsiluodon Vastus 2013 Veitsiluodon Vastus Lappeenrannan Veiterä WP-35 2014 Wiipurin Sudet Botnia-69 Veitsiluodon Vastus 2015 Wiipurin Sudet Mikkelin Kampparit HIFK 2016 Wiipurin Sudet Veitsiluodon Vastus Mikkelin Kampparit 2017 Wiipurin Sudet Akilles Mikkelin Kampparit 2018 Wiipurin Sudet Akilles Mikkelin Kampparit 2019 Wiipurin Sudet HIFK Mikkelin Kampparit 2020 Wiipurin Sudet Mikkelin Kampparit HIFK 2021 Wiipurin Sudet Botnia-69 Mikkelin Kampparit 2022 Wiipurin Sudet Mikkelin Kampparit Botnia-69 2023 Porvoon Akilles Wiipurin Sudet HIFK Bandy 2024 Wiipurin Sudet Porvoon Akilles HIFK == Katso myös == * Elitserien (dam) * Venäjän jääpallon naisten mestaruussarja * Dameserien * Bandyliiga == Lähteet == Luokka:Suomen jääpallosarjat
Võ Quý

Võ Quý (31. joulukuuta 1929 Hà Tĩnhin maakunta – 10. tammikuuta 2017 Hanoi) oli vietnamilainen lintutieteilijä. Tohtori Võ Quý opiskeli Kiinassa ja palasi Vietnamiin 1954 Ranskan kärsittyä tappion sodassa Vietnamia vastaan. Hän oli yksi Hanoin yliopiston perustajista vuonna 1956 ja toimi yliopiston professorina. Hän tutki amerikkalaisten Vietnamin sodassa käyttämien rikkakasvien torjunta-aineiden, kuten Agent Orange, vaikutuksia kasvillisuuteen, ja organisoi myöhemmin valtion uudelleenmetsittämisohjelmia. Vuonna 1985 hän vihki Vietnamin ensimmäisen ympäristöntutkimuslaitoksen Hanoin yliopistossa. Võ Quý löysi sodan aikana lähes hävinneeksi joutuneen saruskurjen (Grus antigone) uuden esiintymisalueen, ja oli perustamassa muuttolintujen suojelualuetta. Hän esitti, että Vietnamin sademetsissä elävä annaminfasaani (Lophura edwardsi) olisi eri laji kuin vietnaminfasaani (Lophura hatinhensis), jonka Quý nimesi vuonna 1975.ITIS Monet luokittelijat pitävät niitä kuitenkin samana lajina, mutta Suomen BirdLifen lajiluettelossa ne ovat eri lajeja.Maailman lintujen suomenkieliset nimet Võ Quý kirjoitti kaksiosaisen kirjan Vietnamin linnuista, The Birds of Vietnam, ja oli yhtenä kirjoittajana teoksessa The Kouprey: An Action Plan for Its Conservation. Vuonna 2003 hänelle myönnettiin Blue Planet Price. == Lähteet == * Time, haastattelu * Glossary.com === Viitteet === Luokka:Ornitologit Luokka:Vietnamilaiset tieteilijät Luokka:Vuonna 1929 syntyneet Luokka:Vuonna 2017 kuolleet
Turvapuisto

Turvapuisto on Ruduksen perustama rakennusalan työturvallisuuden koulutusrata Espoossa ja Oulussa. Turvapuisto on käytännön harjoitusalue, jossa järjestetään harjoituksia työn vaaroista selviämiseen. Teemana on "Tekemällä oppii". Tekeminen on pääasiassa ulkoilmassa tapahtuvia harjoituksia. Useimmissa kohteissa kävijät pääsevät itse kokeilemaan erilaisia asioita. Alueella voi käydä harjoittelemassa yhtiön aliurakoitsijoiden, asiakkaiden sekä yhteistyökumppanien henkilökunta. Turvapuisto on Rudus Oy:n hanke, mutta siinä on mukana monia alan toimijoita ja yrityksiä. Turvapuiston ensimmäinen vaihe avattiin Espoossa vuonna 2009 ja 2. ja 3. vaiheet avattiin 2010. Turvapuisto sijaitsee Espoon Ämmässuolla entisen betonitehtaan alueella. Idea puiston perustamiseen saatiin yhdysvaltalaiselta emoyhtiön tytäryhtiöltä. Rudus oli työturvallisuudessa konsernin Euroopan-yritysten häntäpäässä. == Lähteet == == Aiheesta muualla == * Turvapuiston sivut * Pohjois-Suomen Turvapuisto Luokka:Työturvallisuus Luokka:Suomen puistot Luokka:Espoon rakennukset ja rakennelmat Luokka:Oulun rakennukset ja rakennelmat Luokka:Ämmässuo
Integumentti

Integumentti eli ruumiinpeite tarkoittaa eliön pintaa suojaavaa kalvoa, etenkin hyönteisen ihoa eli kitiinikutikulaa, josta muodostuu eläimen tukiranka. Se voi tarkoittaa myös muuta peitettä, tai kalvoa, joka ympäröi kasvin siemenaiheen sydäntä, ja josta myöhemmin muodostuu siemenen kuori. Ihmisen integumentti muodostuu ihosta, kynsistä, hiuksista ja karvoista. == Lähteet == * === Viitteet === == Aiheesta muualla == Luokka:Kasvianatomia Luokka:Hyönteiset Luokka:Seulonnan keskeiset artikkelit
Oxford University AFC

Oxford University AFC on jalkapalloseura Oxfordin kaupungista ja on erityisesti Oxfordin yliopiston jalkapallojoukkue. Seura on voittanut FA Cupin kerran 1874, jolloin se voitti loppuottelussa Royal Engineersin maalein 2–0. Se selvisi cupin finaaliin myös vuonna 1873, jolloin se hävisi Wanderersille 0–2. Vuonna 1877 Wanderers voitti loppuottelun jatkoajan jälkeen 2–0 ja vuonna 1880 Clapham Rovers oli parempi lukemin 1–0. Seura muodosti yhdessä Cambridge University AFC:n kanssa 1950-luvulla suositun Pegasus AFC:n. Pegasus voitti kahdesti FA Amateur Cupin 1951 ja 1953. ==Lähteet== Luokka:Englantilaiset jalkapalloseurat Luokka:Vuonna 1872 perustetut urheiluseurat Luokka:Oxfordin yliopisto
Chinde

Chinde on Sambesin sivujoki Mosambikissa. Lähellä mereen laskemistaan Sambesi jakaantuu useaan matalaan osaan, jotka muodostavat soistuneen deltan. Chinde eroaa deltan pohjoisuomasta, ja laskee mereen muodostaen purjehduskelpoisen väylän. Chinden rannalla on noin 16 500 asukkaan Chinden kaupunki. == Lähteet == Luokka:Mosambikin joet Luokka:Sambesin vesistö
Johannes Gutenberg-Universität Mainz

Johannes Gutenberg-Universität Mainz on yliopisto saksalaisessa Mainzin kaupungissa Rheinland-Pfalzissa. Noin 36 200 opiskelijallaan se on yksi Saksan kymmenestä suurimmasta yliopistosta. Vuoden 2005 alussa voimaan astuneen rakenneuudistuksen jälkeen yliopisto on jaettu yhteentoista tiedekuntaan. Yliopisto perustettiin vuonna 1477. Se on nimetty kirjanpainokoneen keksijän Johannes Gutenbergin mukaan. ==Lähteet== == Aiheesta muualla == * Viralliset sivut Luokka:Mainz Luokka:Saksan yliopistot
Komati

Komati eli Incomati on joki eteläisessä Afrikassa. Se on 480 kilometriä pitkä, ja virtaa kolmen valtion läpi. Joen lähteet ovat Etelä-Afrikassa Mpumalangan provinssissa. Sieltä se kulkee itään Swazimaan pohjoisosien läpi ja laskee Intian valtamereen Mosambikissa, noin 24 kilometriä Maputon pohjoispuolella. Joessa on kaksi suurta voimalaitosta: Etelä-Afrikassa Driekoppies-pato ja Swazimaassa Magugan pato ja voimalaitos, jotka rakennettiin vuosina 1995–2001 Etelä-Afrikan ja Swazimaan yhteistyönä.Kagga Partners == Lähteet == == Aiheesta muualla == Luokka:Mosambikin joet Luokka:Etelä-Afrikan joet Luokka:Swazimaan maantiede Luokka:Intian valtamereen laskevat vesistöt
Albert-Ludwigs-Universität Freiburg

Albert-Ludwigs-Universität Freiburg on yliopisto saksalaisessa Freiburg im Breisgaun kaupungissa Baden-Württembergissä. Yliopiston perusti 21. syyskuuta 1457 itävaltalainen arkkiherttua Albrecht VI, ja se on yksi Saksan kuudesta vanhimmasta yliopistosta. Siellä opiskelee noin 22 000 opiskelijaa yhdessätoista eri tiedekunnassa. Vuonna 2006 Saksan opetusministeriö nimesi yliopiston Exzellenzinitiative-ohjelman puitteissa yhdeksi Saksan niin kutsutuista eliittiyliopistoista. Maailman viidensadan huippuyliopiston Shanghai-yliopistovertailussa Freiburgin yliopisto sai vuonna 2014 sijaluvun 101–150.Academic Ranking of World Universities 2014 shanghairanking.com ==Lähteet== == Aiheesta muualla == * Viralliset sivut Luokka:Saksan yliopistot Luokka:Freiburg im Breisgau
Freiburgin yliopisto

Freiburgin yliopisto voi viitata kahteen eri yliopistoon: * Saksassa sijaitsevassa Freiburgissa (myös Freiburg im Breisgau) on Albert-Ludwigs- Universität Freiburg -yliopisto. * Sveitsissä sijaitsevassa Fribourgissa, jonka nimi kaupungin toisella virallisella kielellä eli saksaksi on Freiburg (myös Freiburg im Üechtland), on Fribourgin yliopisto.
Tulipesä

Tulipesä voi tarkoittaa seuraavia asioita: *tulipesä (höyrykattila), polttoaineen polttamiseen käytettävä alue höyryveturissa tai muussa höyryä kehittävässä laitteessa *tulipesä, takassa, hellassa, uunissa, kiukaassa tai vastaavassa polttolaitteessa oleva alue, jossa palaminen tapahtuu.
Boumediene

Boumediene tai Boumedienne on arabiankielinen sukunimi. Se voi viitata seuraaviin: * Sidi Abu Madyan - myös Sidi Bou Medine tai Sidi Boumediene * Houari Boumediène - Algerian presidentti 1976–1978 ** Houari Boumedienen lentoasema - presidentin mukaan nimetty Algerian pääkaupunkiin Algiersiin matkustavia palveleva lentoasema * Lakhdar Boumediene - bosnialainen vanki Guantanamon vankileirillä *Josef Boumedienne, ruotsalainen jääkiekkoilija
Maputo (joki)

Maputo on joki eteläisessä Afrikassa. Se virtaa kolmen valtion läpi. Se saa alkunsa Swazimaasta tulevan Usutun ja Etelä-Afrikasta tulevan Pongolan yhtyessä Mosambikin lounasosassa. Sieltä se kulkee koilliseen 80 km ja laskee lopulta Intian valtamereen Mosambikissa, noin 25 km Maputon kaupungin eteläpuolella. Maputo on Swazimaan suurin joki. Sen rannat ovat jyrkät, usein rotkomaiset ja sankkojen metsien peitossa. Sen varrella ei ole suuria kaupunkeja. == Lähteet == Luokka:Mosambikin joet Luokka:Etelä-Afrikan joet Luokka:Swazimaan maantiede Luokka:Intian valtamereen laskevat vesistöt Luokka:Etelä-Afrikan ja Mosambikin raja Luokka:Rajajoet
The Illusion of Progress

__NOTOC__ The Illusion of Progress on yhdysvaltalaisen nu metal -yhtye Staindin 19. elokuuta 2008 ilmestynyt kuudes studioalbumi. Se pääsi suoraan Billboard 200 -listan kolmannelle sijalle. == Kappaleet == # # # # # # # # # # # # # === Deluxe Edition === # * # # === Japanin painos & iTunes Deluxe Edition === # * # == Arvostelut == * Metacritic: 53/100Metacritic: Reviews for The Illusion of Progress by Staind * Allmusic: Allmusic review * Rolling Stone: Rolling Stone: Album review == Lähteet == == Aiheesta muualla == * The Illusion of Progress discogs.com -sivustolla Luokka:Vuoden 2008 albumit Luokka:Staindin albumit
Mazowe

Mazowe on joki eteläisessä Afrikassa. Sen lähteet ovat Zimbabwessa Hararen pohjoispuolella, mistä se jatkaa matkaansa pohjoiseen ja koilliseen osana Mosambikin ja Zimbabwen välistä rajaa, ennen kuin se yhtyy Sambesi-jokeen Mosambikin puolella. Jokeen on rakennettu pato vuonna 1918 Hararen pohjoispuolelle. Padon tarkoitus oli turvata kasteluveden saanti sitrushedelmätarhoissa ja muilla viljelmillä.River Symposium Joen varsilla huuhdotaan kultaa, mikä on aiheuttanut ympäristöongelmia. Jokivarren luontokohteista yritetään saada ekomatkailukohdetta.Community-based Ecotourism Hippo Pools Wilderness Camp Eco-tourism Sadekaudella se muuttuu vuolaaksi, ja aiheuttaa usein paikallisia tulvia. == Lähteet == Luokka:Mosambikin joet Luokka:Zimbabwen joet Luokka:Sambesin vesistö Luokka:Mosambikin ja Zimbabwen raja Luokka:Rajajoet
Helokolibrikukka

Helokolibrikukka (Strelitzia reginae) on ruohovartinen kukkiva kasvi, joka kasvaa luonnonvaraisena Etelä-Afrikan Kapmaan itäosissa.Strelitzia reginae South African National Biodiversity Institute Sitä kasvatetaan koriste- ja huonekasvina ja tuodaan pohjoiseen myös leikkokukkana.Kauppinen S: Sakarin kuvat Helokolibrikukka kasvaa jopa kaksi metriä korkeaksi. Sen jäykkäruotiset, melko kapeat lehdet ovat 50–70 senttimetriä pitkät. Kukka on toispuoleinen ja muistuttaa pientä lintua. Luonnonmuodossa on kolme oranssia ja kolme sinisävyistä terälehteä. Se houkuttelee pienikokoisia lintuja, jotka istahtavat sinisten terälehtien muodostamalle hyllylle juomaan mettä ja sotkeutuvat samalla siitepölyyn. Kasvista on kehitetty myös punaisia ja keltaisia lajikkeita. == Lähteet == == Aiheesta muualla == * United States Department of Agriculture (USDA): Strelitzia reginae Luokka:Kolibrikukkakasvit
Mumbain metro

Mumbain metro on metrojärjestelmä Mumbaissa Intiassa. Ensimmäinen 11,4 kilometrin pituinen linja avattiin liikenteelle 8. kesäkuuta 2014. == Lähteet == ==Aiheesta muualla== * Times of India: Metro first line hinges on Andheri bridge * Mumbai Mirror: MMRDA finds land for Metro II rake depot in Malwani * Times of India: Mumbai Metropolitan Region Development Authority, Reliance Infrastructure on clash course over second Metro rail * Pioneer: Ministry rejects Plan for Mumbai Metro-3 * DNA India: Work on Metro III may begin in August 2013 Luokka:Mumbain liikenne Luokka:Aasian metroliikenne
Tuomaansilta

Tuomaansilta () on Aurajoen ylittävä silta Turussa. Sillan kautta kulkee Helsinginkatu, joka muuttuu jonkin matkaa sillan kaakkoispuolella valtatie 1:ksi. Liikenne sillalla kulkee molempiin suuntiin, ja se on myös jalankulkijoiden ja kevyen liikenteen käytössä. Silta on nimetty 1200-luvulla eläneen piispa Tuomaan mukaan.Ulkoilijan Aurajoki – Turun helmi ja keidas (esite, Turku, 2007) Silta on tyypiltään jännitetty betoninen jatkuva palkkisilta. Tuomaansilta rakennettiin vuosina 1998–1999. Sen suunnitteli Insinööritoimisto Pontek Oy, joka suunnitteli myös Turun Teatterisillan. Tuomaansilta notkahti rakennusvaiheessaan tammikuussa 1999, kun Aurajoen jäät lähtivät Halistenkosken alapuolelta liikkeelle isoina lauttoina kesken sillan kannen valun ja törmäsivät valumuottien tukirakenteisiin. Saman vuoden aprillipäivänä Turun Sanomien aprillipilana oli, että silta olisi romahtanut uudestaan. Suomen Rakennusinsinöörien Liitto valitsi Tuomaansillan vuoden sillaksi vuonna 2001. Vuonna 2014 toinen turkulainen silta, Kirjastosilta, sai saman kunnian. Sillan läheisyydessä on Tuomaanpuisto. Ympäristössä sijaitsee myös Leena Ikosen tekemä Jäähuntu-taideteos. == Lähteet == == Aiheesta muualla == * Matti Grönroos: Valtatie 1 Luokka:Turun sillat Luokka:Palkkisillat Luokka:I kaupunginosa Luokka:VI kaupunginosa Luokka:Suomen tieliikennesillat
Aurajoen ratasilta (Turku, 1954)

Aurajoen ratasilta oli rantaradan silta, joka ylitti Aurajoen Turun Raunistulan ja Nummen kaupunginosien välillä vuosina 1954–2023. Sillalla oli myös kevyen liikenteen väylä. Alkuperäinen rautatiesilta avattiin käyttöön vuonna 1899. Se oli paraabeliristikkosilta, jossa ristikko oli raiteen alapuolella. Sillan kolme keskimmäistä jänneväliä olivat pituudeltaan 34 metriä ja niiden kummallakin puolella oli kolme 12 metriä pitkää jännettä. Se rakennettiin uudelleen vuonna 1954. Ristikkokannattajat korvattiin levypalkeilla, jotka olivat tuolloin Suomen pisimmät. Sillan kannattajien vaihdon teki A. Ahlstöm Oy:n Varkauden konepaja.Aitta, 2004, s. 189 Yhdeksänaukkoisen sillan kokonaispituus oli 180 metriä ja pisin jänne on 34 metriäAitta, 2004, s. 498–499, joka oli Suomen rataverkon pisin ei-jatkuvan levypalkin aukko. Aukko oli myös Suomen rautateiden kolmanneksi pisin teräksinen levypalkkisillan aukko, sitä pidempiä olivat Saimaan kanavan ratasillan 42 metrin aukko Lappeenrannassa ja Syrjäsalmen ratasillan 45-metrinen aukko Karjalan radalla Kiteellä. Syrjäsalmen silta on vuodelta 1966 ja Saimaan kanavan ratasilta vuodelta 1967. Rautatiesillalla oli kevylle liikenteelle tarkoitettu väylä, joka oli vuodesta 2004 suljettuna jalankulkijoilta ja pyöräilijöiltä. Sen puolesta nousi kansanliike, ja silta avattiin jälleen kevyelle liikenteelle levennettynä vuonna 2009. Vuodesta 2018 lähtien sillan kevyen liikenteen väylällä pyöräily on ollut kielletty. Vuonna 2023 rautatiesilta purettiin Turun ja Kupittaan välisen rataosuuden kaksiraiteistamisen yhteydessä, ja tilalle rakennettiin uusi silta, jonka on määrä tulla käyttöön joulukuussa 2024. Uudelle sillalle ei ollut mahdollista rakentaa kevyen liikenten väylää, joten kevyelle liikenteelle ollaan rakentamassa omaa siltaa uuden ratasillan viereen. == Lähteet == * === Viitteet === Luokka:Turun sillat Luokka:Suomen rautatiesillat Luokka:Nummi (Turku) Luokka:Suomen entiset sillat Luokka:Raunistula Luokka:Palkkisillat
Kolibrikukat

Kolibrikukat (Strelitzia) on ruohovartisten kukkivien kasvien suku, johon kuuluu ainakin viisi lajia. Niitä kasvaa luonnonvaraisena eteläisessä Afrikassa.Strelitzia reginae South African National Biodiversity Institute Niitä kasvatetaan koriste- ja huonekasveina, ja tuodaan pohjoiseen myös leikkokukkina.Kauppinen S: Sakarin kuvat Kolibrikukkien kukka on toispuoleinen ja muistuttaa pientä lintua. Suurikokoisin laji, valkokolibrikukka (Strelitzia nicolai), voi kasvaa lähes kymmenmetriseksi. == Lajit == Suomeksi nimetyt lajit: * valkokolibrikukka (Strelitzia nicolai) * helokolibrikukka (kolibrikukka) (Strelitzia reginae) Muut lajit: * Strelitzia alba * Strelitzia caudata * Strelitzia juncea == Kuvia == Kuva:Strelitzia reginae MHNT.BOT.2009.13.52.jpg|Strelitzia reginae Kuva:Strelitzia larger.jpg|Kukka lähikuvassa. == Lähteet == == Aiheesta muualla == * Suomen Lajitietokeskus: Kolibrikukat – Strelitzia Luokka:Kolibrikukkakasvit
Halistensilta

Halistensilta () on Turussa sijaitseva Aurajoen Halistenkosken kohdalla ylittävä silta. Sillalta pohjoiseen johtaa Gregorius IX:n tie ja etelään Halistentie. Silta yhdistää eteläisen Nummen kaupunginosan pohjoiseen Halisten kaupunginosaan. Nykyinen silta silta on valmistunut vuonna 1982 asutuksen ja liikenteen määrien kasvettua. Vanha Halistensilta on 1930-luvulta, ja se on edelleen kevyen liikenteen käytössä. == Lähteet == == Aiheesta muualla == Luokka:Turun sillat Luokka:Nummi (Turku) Luokka:Suomen tieliikennesillat
Bad Boy Records

Bad Boy Records on nykyisin Warnerin tytäryhtiönä toimiva levy-yhtiö, jonka Sean “P. Diddy” Combs perusti vuonna 1993. Yhtiön tunnetuimpia artisteja ovat olleet The Notorious B.I.G. ja Faith Evans.Bad Boy’s Good Man - March 2004 ==Lähteet== Luokka:Yhdysvaltalaiset levy-yhtiöt
Sheila (nimi)

Sheila on englanninkielisissä maissa yleisesti käytetty naisen etunimi. Se on englantilainen kirjoitusasu nimistä Celia ja Sile, jotka puolestaan ovat Cecilian irlantilaisia lyhentymiä. Sheila-nimestä on olemassa lukuisia muunnoksia tai vaihtoehtoisia kirjoitusasuja, kuten Shayla ja Shyla. == Nimi Yhdysvalloissa == Yhdysvalloissa vähintään 235 812 tyttöä on nimetty Sheilaksi vuoden 1880 jälkeen. Nimi oli hyvin suosittu 1960-luvulla, jolloin se oli maassa 59. suosituin Eniten sitä annettiin vuonna 1962, kaikkiaan 8 781 lapselle. Myöhemmin se on harvinaistunut. == Nimi ei-englanninkielisissä maissa == Suomessa Sheila on ollut Digi- ja väestötietoviraston tietojen mukaan etunimenä vuoden 2019 loppuun mennessä noin sadalla naisella. 1940–1950-luvuilla syntyneitä Sheiloja on Suomessa 20, 1960–1970-luvuilla syntyneitä 40 ja 1980–1990-luvuilla syntyneitä 48. Ruotsissa Sheila oli vuoden 2020 lopussa kutsumanimenä nimenä 290 naisella. == Tunnettuja Sheila- ja Shyla-nimisiä == * Sheila Bhatia (1918–2008), intialainen näytelmäkirjailija ja teatteriohjaaja * Sheila Copps (s. 1952), kanadalainen poliitikko * Sheila Dikshit (1938–2019), intialainen poliitikko ja ministeri * Sheila Echols (s. 1964), yhdysvaltalainen viestijuoksija ja pituushyppääjä * Sheila Fearn (s. 1940), brittiläinen näyttelijä * Sheila García (s. 1997), espanjalainen jalkapalloilija * Sheila Hicks (s. 1934), yhdysvaltalainen taiteilija * Sheila Jordan (s. 1928), yhdysvaltalainen jazzmuusikko * Sheila Kelley (s. 1961), yhdysvaltalainen näyttelijä * Sheila Jackson Lee (1950–2024), yhdysvaltalainen demokraattipoliitikko * Sheila Lerwill (s. 1928), brittiläinen korkeushyppääjä * Sheila Mello (s. 1978), brasilialainen malli, tanssija ja näyttelijä * Sheila Mercier (1919–2019), englantilainen näyttelijä * Sheila Nelson (1936–2020), brittiläinen musiikkipedagogi, viulisti ja säveltäjä * Sheila Nevins (s. 1939), yhdysvaltalainen televisiotuottaja * Sheila Reid (s. 1937), skotlantilainen näyttelijä * Sheila Rodgers, Rachel Abbott (s. 1952), brittiläinen kirjailija * Sheila (s. 1945), ranskalainen laulaja * Sheila Sherwood (s. 1945), brittiläinen pituushyppääjä * Shyla Stylez (1982–2017), kanadalainen pornonäyttelijä * Sheila Taormina (s. 1969), yhdysvaltalainen urheilija * Sheila Watt-Cloutier (s. 1953), kanadalainen inuittivaikuttaja ja järjestöjohtaja * Sheila Young (s. 1950), yhdysvaltalainen pikaluistelija ja ratapyöräilijä == Fiktiivisiä Sheiloja == * Sheila Broflovski, Kyle Broflovskin äiti animaatiosarjassa South Park * Sheila Carter, hahmo televisiosarjoissa Tunteita ja tuoksuja ja Kauniit ja rohkeat * Sheila, keskeinen hahmo Torey Haydenin kirjassa Tiikerin lapsi == Sheila muissa yhteyksissä == * Sheila, Tommy Roen vuonna 1962 levyttämä kappale * Sheila, Jamie T:n vuonna 2006 levyttämä kappale == Lähteet == == Aiheesta muualla == Luokka:Etunimet
Kunal Nayyar

Kunal Nayyar (, s. 30. huhtikuuta 1981 Lontoo, Iso-Britannia) on intialais- englantilainen näyttelijä ja näytelmäkirjailija. Hänen tunnetuin roolinsa on Rajesh ”Raj” Koothrappali komediasarjassa Rillit huurussa. == Nuoruus == Nayyar syntyi Lontoossa, Englannissa, mutta kun hän oli viisivuotias, hänen perheensä muutti Intian New Delhiin. Vuonna 1999, ollessaan 18-vuotias, hän lähti opiskelemaan Yhdysvaltoihin. Hän opiskeli aluksi liiketoimintaa ja markkinointia Portlandin yliopistossa, jossa hän suoritti kandidaattitutkinnon, ja myöhemmin näyttelemistä Templen yliopistossa Philadelphiassa, jossa hän suoritti maisteritutkinnon. == Ura == Nayyar on näytellyt vuodesta 2007 tähtitieteilijä Rajesh ”Raj” Koothrappalia CBS:n tilannekomediasarjassa Rillit huurussa. Hän on vieraillut yhdessä sarjan NCIS Rikostutkijat jaksossa. Nayyarilla on äänirooli vuoden 2012 animaatiossa Ice Age 4: Mannerten mullistus. Teatterissa Nayyar on näytellyt muun muassa Los Angelesissa sijaitsevassa Black Dahlia teatterin näytelmässä Huck & Holden, josta hänet palkittiin Garland Awardilla vuonna 2007. Hän on esiintynyt Stratford-upon-Avonissa sijaitsevan Royal Shakespeare Companyn näytelmässä Turhaa lemmen touhua. Nayyar on myös näytelmäkirjailija. Hän on kirjoittanut näytelmän Cotton Candy Oroon Dasin kanssa. Näytelmä oli suosittu New Delhissä. == Yksityiselämä == Nayyar on naimisissa vuoden 2006 Miss Intian Neha Kapurin kanssa. He avioituivat joulukuussa 2011. == Filmografia == === Elokuvat === Vuosi Elokuva Rooli Muuta 2004 S.C.I.E.N.C.E pizzalähetti 2010 Porn Tech Support Kunal lyhytelokuva 2012 Ice Age 4: Mannerten mullistus Gupta animaatio, äänirooli === Televisiosarjat === Vuosi Televisiosarjan nimi Suomessa Alkuperäinen nimi Rooli Muuta 2007 NCIS Rikostutkijat NCIS: Naval Criminal Investigative Service Youssef Zidan 1 jakso 2007–2019 Rillit huurussa The Big Bang Theory Rajesh Koothrappali vakituinen rooli == Lähteet == == Aiheesta muualla == * * Kunal Nayyar Twitterissä * * CBS - The Big Bang Theory Cast - Kunal Nayyar * Kunal Nayyar TV.com-sivustolla Luokka:Intialaiset näyttelijät Luokka:Englantilaiset näyttelijät Luokka:Englantilaiset näytelmäkirjailijat Luokka:Vuonna 1981 syntyneet Luokka:Elävät henkilöt Luokka:Seulonnan keskeiset artikkelit
Matti Unkuri

Matti Unkuri (10. toukokuuta 1855 Ylihärmä – 1927) oli Siperiaan omasta pyynnöstään karkotettu suomalainen. Humalainen Unkuri surmasi korttipelissä syntyneen riidan seurauksena serkkunsa Salomon Unkurin marraskuussa 1875. Unkuri sai joulukuussa 1875 taposta 12 vuoden kuritushuonerangaistuksen, jonka kärsimisen hän aloitti Kakolassa. Toukokuussa 1879 yhdessä 27 muun vangin kanssa Unkuri anoi karkotusta Siperiaan. Lopulta Suomen senaatti puolsi Unkurin ja 14 muun vangin karkottamista. Yhdeksi motiiviksi Unkurin pyyntöön Siperiaan karkotuksesta on arveltu, että hänen isänsä uhkasi tappaa hänet, mikäli hän palaisi Pohjanmaalle. Unkuri on harvoja Siperiaan joutuneita suomalaisia, joista on jäljellä tietoa. Hänet valokuvasi J. G. Granö 1902, ja kuva julkaistiin Granön 1905 ilmestyneessä kirjassa Siperian suomalaiset siirtolat. Unkuri avioitui Justiina Andrejevan kanssa, ja heidän jälkeläisiään asuu paitsi Venäjällä ja Baltiassa, myös paluumuuttajina Suomessa. Unkuri menehtyi lavantautiin vuonna 1927. Unkurin Siperiaan Bugenen kylään rakentama, sieltä Finyn kylään siirretty talo tuotiin Suomeen Siirtolaisuusmuseoon EU:n rahoitustuella. == Kirjallisuutta == * Ulpu Takatalo : Härmän häjyt Siperiassa : Matti Unkurin tarina. Kustantaja Laaksonen, Helsinki 2010 ISBN 9789525805260 == Lähteet == Luokka:Vuonna 1855 syntyneet Luokka:Vuonna 1927 kuolleet Luokka:Suomalaiset tappajat Luokka:Siperiaan karkotetut henkilöt
Adolphe Guillaume Vorderman

Adolphe Guillaume Vorderman (12. joulukuuta 1844 Haag – 15. heinäkuuta 1902 Jakarta, Jaava) oli alankomaalainen lääkäri ja lintutieteilijä, jonka tutkimus vaikutti ratkaisevasti vitamiinien löytymiseen. == Elämäkerta == Vorderman opiskeli lääketiedettä Utrechtin yliopistossa. Tohtori Vorderman liittyi Alankomaiden laivastoon lääkintäupseeriksi 1866 ja siirrettiin 1871 siviilihallinnon palvelukseen Soemenepiin Madoeran saarelle Indonesiaan, silloiseen Alankomaiden Itä-Intiaan. 1881 hän sai siirron Bataviaan (nykyisin Jakarta), missä hän toimi johtavana terveystarkastajana vuodesta 1890 kuolemaansa saakka. Saavutuksistaan hänet palkittiin Utrechtin yliopiston kunniatohtorin arvonimellä. Vorderman jatkoi beriberitutkimuksia, jotka oli aloittanut hänen maanmiehensä Christiaan Eijkman, joka kuitenkin joutui sairauden takia palaamaan kotimaahansa. Eijkmanin mielestä beriberin syynä saattaisi olla jokin ominaisuus riisissä. Vorderman lähti tästä oletuksesta ja kävi joissakin Jaavan vankiloissa tutkimassa vangeille annetun riisin laatua ja ominaisuuksia. Hän havaitsi, että joissakin vankiloissa riisi oli kuorittua eli kiillotettua, toisissa kuorimatonta, ja hän järjesti perusteellisen tutkimuksen. Hän kävi noin sadassa jaavalaisessa vankilassa, otti näytteitä riisiannoksista ja tutki vankiloiden sairauskertomuksia. Toimintansa hän piti salassa, jotteivät kiinalaiset riisikauppiaat olisi muuttaneet riisin myyntitapoja saatuaan tietää tutkimuksesta. Vorderman havaitsi, että vankiloissa, joissa vangit söivät kiillotettua riisiä, joka 39. vanki sairastui beriberiin, kun taas vankiloissa, joissa riisi tarjottiin kuorimattomana, vain joka tuhannes vanki sairastui beriberiin. Hän myös osoitti, että vankiloiden hygieniatasolla tai muilla seikoilla ei ollut vaikutusta tulokseen. Myöhemmin muut tutkijat, kuten Gerrit Grijns, perehtyivät aiheeseen syvemmin ja löysivät vitamiinit. Beriberin aiheuttajaksi havaittiin riisin kuoriosaan sisältyvän B1-vitamiinin, tiamiinin, puute ravinnossa. Vorderman julkaisi luonnon myrkyistä, huumeista, lääkkeistä ja ruoasta useita muitakin tutkimuksia, jotka julkaistiin lääketieteellisissä sarjoissa, kuten Teysmannia ja Het Natuurkundig Tijdschrift voor Ned. Indië. Hän myös kirjoitti useita lintutieteellisiä artikkeleita ja toimitti Colfsin jälkeen jääneistä papereista teoksen Het journaal van Albert Colfs (Batavia 1888). Vordermanin kunniaksi on nimetty Myristica vordermannii Warb. Linnuista hän nimesi aasiankukaaliin (Centropus sinensis) alalajin kangeanensisITIS ja isomalkohan (Rhopodytes tristis) alalajin kangeanensis.ITIS == Lähteet == * National Herbarium Nederland * DBNL === Viitteet === Luokka:Alankomaalaiset lääkärit Luokka:Alankomaalaiset ornitologit Luokka:Vuonna 1844 syntyneet Luokka:Vuonna 1902 kuolleet
Porokylän koulu

Porokylän koulu on Nurmeksen Porokylässä sijaitseva peruskoulu, jossa opetetaan luokkia 1–6. Lukuvuonna 2015–2016 koulussa opiskeli noin 280 oppilasta. Koulu remontoitiin vuonna 2006. Ennen vuotta 1948 koulu toimi nimellä Nurmeskylän koulu. ==Lähteet== Luokka:Nurmeksen rakennukset ja rakennelmat Luokka:Suomen peruskoulut Luokka:Nurmeksen oppilaitokset
Bologojen junaturma

Bologojen junaturma tapahtui 27. marraskuuta 2009 Venäjällä lähellä Bologojen kaupunkia Novgorodin ja Tverin alueiden rajalla, kun Moskovasta Pietariin matkalla olleen pikajuna Nevski Ekspressin viimeiset vaunut suistuivat raiteilta. Uutistoimistojen Itar-Tass ja Interfax mukaan onnettomuudessa kuoli ainakin 39 ihmistä ja loukkaantui useita kymmeniä. Kaikkiaan junassa oli lähes 700 matkustajaa. Venäjän hätätilaministeriön tiedottaja kuitenkin kiisti tiedot 39 kuolleesta. Venäjän viranomaiset ovat vahvistaneet turman syyksi terrori-iskun. Tutkijat vahvistivat löytäneensä alueelta pommin osia. Turmapaikalla räjähti toinen pommi myöhemmin samana päivänä ja liikenne pysäytettiin uudelleen. Iskun tekijäksi ilmoittautui seuraavalla viikolla pohjoiskaukasialainen islamistikapinallisryhmä. Kavkaz Center -sivustolla julkaistun kirjeen lähettäjäksi ilmoitettiin Kaukasian emiraatin asevoimien päämaja.http://www.kavkazcenter.com/eng/content/2009/12/02/11221.shtml == Lähteet == Luokka:Terrori-iskut Venäjällä Luokka:2000-vuosikymmenen junaonnettomuudet Luokka:Vuoden 2009 terrori-iskut Luokka:Onnettomuudet Venäjällä
Alankomaiden jalkapallo

Jalkapallo on Alankomaiden suosituin urheilulaji. Maan ensimmäisen seuran, De Koninklijke Haarlemsche Football Clubin, perusti vuonna 1879 Pim Mulier, jota pidetään Alankomaiden jalkapallon perustajanaHistory of Dutch Football Dutchfootball.com. 1890- ja 1900-luvuilla lajin suosio jatkui ja alkunsa sai moni maan suurseura, kuten Sparta Rotterdam vuonna 1888, AFC Ajax vuonna 1900 ja Feyenoord vuonna 1908. Alankomaiden kuninkaallinen jalkapalloliitto (KNVB) perustettiin vuonna 1889. Alankomaiden jalkapallomaajoukkue, lempinimeltään Oranje, on menestynyt hyvin arvokisoissa ja on voittanut muun muassa Euroopan mestaruuden 1988. 1970-luvulla Alankomaat tuli tunnetuksi totaalisesta jalkapallosta, jonka lanseerasi valmentaja Rinus Michels. 1970-luvulla Alankomaat menestyi jalkapallossa erinomaisesti, kun Ajax voitti kolme kertaa Euroopan cupin ja maajoukkue selvisi kaksi kertaa peräkkäin MM-finaaliin. Myös PSV Eindhoven ja Feyenoord kuuluvat Ajaxin ohella Euroopan menestyneimpiin seurajoukkueisiin. Alankomaiden korkein sarjataso on Eredivisie, jossa pelaa 18 joukkuetta. Toiseksi korkein sarjataso on Eerste Divisie, joka tunnetaan myös sponsorinimellä Keuken Kampioen Divisie. Eerste Divisiessä pelaa 20 joukkuetta. Kolmanneksi korkein sarjataso on Tweede Divisie, joka on korkein amatööritaso. == Lähteet == == Aiheesta muualla == *
Suomen Siirtolaisuusmuseo

Suomen Siirtolaisuusmuseo on vuonna 2006 perustettu Peräseinäjoella toimiva museo, jonne kerätään siirtolaisuuteen liittyvää aineistoa. Ulkomuseoalue Maailman Raitti on Kalajärven rannalla ja se esittelee suomalaisten siirtolaisten koteja sekä asumisoloja. Alueen ensimmäinen talo, Hakalan talo, avattiin yleisölle kesällä 2008. Talo rakennettiin alun perin Ilmajoelle Amerikan taaloilla. Ylihärmäläislähtöinen Matti Unkuri rakensi talon Siperian Bugeneen 1890-luvulla. Talo siirrettiin museoalueelle 2010-luvulla. Vuonna 2018 avattiin Knuuttilan talo, jonka rakensi alahärmäläinen Herman Huhtala 1880-luvulla Saskatchewanin provinssin New Finlandiin. Lisäksi alueelle on tuotu Australian Queenslandista sokeriruokofarmin työntekijöiden asunto, keinikämppä, joka on ollut asuinkäytössä 1920-luvulta vuoteen 1964. Museota ylläpitää Suomen Siirtolaisuusmuseon Tukiyhdistys ry, joka on perustettu 2004. Hakala America House Seinajoki Finland.jpg|Sisänäkymä Hakalan Amerikan-talosta Peräseinäjoen Kalajärvellä. Peräseinäjoki Finnish Emigrant Museum.jpg|Hakalan talo. Finnish Emigrant Museum in Peräseinäjoki.jpg|Matti Unkurin talo. == Lähteet == Luokka:Seinäjoen museot Luokka:Peräseinäjoki Luokka:Siirtolaisuus
Inarin vaakuna

Inarin vaakuna on Inarin kunnan tunnus, joka on saanut aiheensa vanhasta pitäjänsinetistä. Sinetissä kuvatut poro ja kala liittyvät vaakunassa yhteen poronsarvisena kalana. Vaakunan selitys kuuluu ”mustassa kentässä uiva hopeinen siika päässään kultaiset poronsarvet”. Vaakunan on suunnitellut Ahti Hammar, ja Inarin kunnanvaltuusto hyväksyi sen 28. syyskuuta 1954. Sisäasiainministeriö vahvisti vaakunan käyttöön 25. helmikuuta seuraavana vuonna. == Lähteet == * === Viitteet === Inari Vaakuna
Jamie T

Jamie Alexander Treays (s. 8. tammikuuta 1986 Wimbledon), joka tunnetaan taiteilijanimellä Jamie T, on englantilainen laulaja-lauluntekijä. Hänen debyyttialbuminsa oli Panic Prevention (2007), jota seurasi Kings & Queens (2009). Molemmat levyt julkaistiin Virgin Records -levymerkillä. Vuonna 2007 Jamie T valittiin Shockwave NME Awardsissa "parhaaksi sooloartistiksi". Panic Prevention -albumi oli vuonna 2007 Mercury Prize -ehdokas. Jamie T:n taustayhtye on nimeltään The Pacemakers.Band of the Week: Jamie T == Levytyksiä == === Studioalbumit === * Panic Prevention (2007, Britannian albumilista: 4) * Kings & Queens (2009, Britannian albumilista: 2) === Singlet === * "Sheila" (2006, Britannian singlelista: 22) * "If You Got the Money" (2006, Britannian singlelista: 13) * "Calm Down Dearest" (2007, Britannian singlelista: 9) * "Sheila (re-issue)" (2007, Britannian singlelista: 15) * "Sticks 'n' Stones" (2009, Britannian singlelista: 15) * "Chaka Demus" (2009, Britannian singlelista: 23) === EP-levyt === * Betty and the Selfish Sons EP (2006) * Sticks 'N' Stones EP (2009) * Chaka Demus EP (2009) == Lähteet == == Aiheesta muualla == * Viralliset sivut Luokka:Brittiläiset laulajat Luokka:Brittiläiset lauluntekijät Luokka:Vuonna 1986 syntyneet Luokka:Elävät henkilöt
Tarzan – viidakon valtias (elokuva)

Tarzan – viidakon valtias (engl. Tarzan, the Ape Man, Suomessa myös nimillä Tarzan, Tarzan – aarniometsän valtias ja Apinoiden Tarzan) on W. S. Van Dyken ohjaama Tarzan-elokuva vuodelta 1932. Se perustuu Edgar Rice Burroughsin romaaniin Tarzan, apinain kuningas. Se oli Johnny Weissmullerin ja Maureen O'Sullivanin kuudesta yhteisestä Tarzan-elokuvasta ensimmäinen. Aiemmin tuotettujen kahdeksan Tarzan-mykkäelokuvan jälkeen Tarzan – viidakon valtias oli myös ensimmäinen Tarzan-aiheinen äänielokuva. == Rooleissa == == Lähteet == == Aiheesta muualla == * * * Luokka:Vuoden 1932 yhdysvaltalaiset elokuvat Luokka:Tarzan-elokuvat Luokka:W. S. Van Dyken ohjaamat elokuvat Luokka:Irving Thalbergin tuottamat elokuvat Luokka:Metro-Goldwyn-Mayerin elokuvat
Trudy Marshall

Gertrude "Trudy" Marshall (14. helmikuuta 1920 Brooklyn, New York – 23. toukokuuta 2004 Los Angeles) oli yhdysvaltalainen näyttelijä. Hän teki elokuvadebyyttinsä 1940-luvun alussa työskenneltyään aiemmin mallina. Hän oli naimisissa Phillip J. Raffinin kanssa vuodesta 1944 tämän kuolemaan vuonna 1982. Avioliitosta syntyi kolme lasta, joista yksi on näyttelijä Deborah Raffin. Marshallilla oli aktiivinen elokuvaura 1940-luvulla, mutta 1950-luvulta eteenpäin hänen esiintymisensä olivat varsin satunnaisia. Näyttelijä kuoli keuhkosyöpään. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset mallit Luokka:Vuonna 1920 syntyneet Luokka:Vuonna 2004 kuolleet